रायजोआव गोबां गोदान-गोदान राजखान्थि दोलोनि जोनोम जानाया हादोरारि दोलोफोरखौ मुलाम्फासो खालामगोन होननानै बुंदों   इउपिपिएल दोलोनि आफादगिरि  प्रमद बर’आ । बावैसो सान सिगां आसुनि दैदेननाय एजेपि आरो 2 अक्टबरखालि अखिल गगै दैदेननाय कृखक मुक्टि संग्राम समिटिनि दैदेनाय हानजानि गोदानै दाजानाय “राइजर दल’’नो साबायखर बाउनानै बुङो दि बिथांमोना मा थांखि लानानै बेफोरबादि दोलोखौ बानायदों बेनि सोमोन्दै प्रमद बर’आ जेबो मिथिया। रायजोआव बेफोरबादि फिसा-फिसा राजखान्थि दोलो जोनोम जाबाय थानाया माहारियारि दोलोफोरखौ फेजेननो नाजानायनि सोलायै बिसोरखौ मुलाम्फासो खालामनाय जागोन। अदेबानि माहारियारि दोलोखौ फेजेननोब्ला रायजोआव थानाय मोनफ्रोमबो फिसा-फिसा दोलोफोरा खौसे जायोब्ला जाफुंसारनो हागोन।